Diari Oficial de la Generalitat Valenciana


Sumari del DOGV 9443, del 06-10-2022 (2022/8662)

RESOLUCIÓ de 20 de setembre de 2022, de la directora general de Modernització i Relacions amb l'Administració de Justícia, per la qual es resol inscriure la modificació dels Estatuts del Col·legi Oficial de Fisioterapeutes de la Comunitat Valenciana, en el Registre de col·legis professionals i de consells valencians professionals de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9443

Data del DOGV
:   06-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8662


Data del document
:   20-09-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 20 de setembre de 2022, de la directora general de Modernització i Relacions amb l'Administració de Justícia, per la qual es resol inscriure la modificació dels Estatuts del Col·legi Oficial de Fisioterapeutes de la Comunitat Valenciana, en el Registre de col·legis professionals i de consells valencians professionals de la Comunitat Valenciana. [2022/8662]  
  
Vist l'expedient de sol·licitud de modificació estatutària instruït a instàncies del Col·legi Oficial de Fisioterapeutes de la Comunitat Valenciana, inscrit amb el número 86 de la secció primera del Registre de col·legis professionals i de consells valencians de col·legis professionals de la Comunitat Valenciana, en el qual se sol·licita la inscripció de la modificació dels articles 9, apartats 1.a i 2.c, 14, 23, 26, 50 i 61, apartat 4, dels vigents estatuts, atesos els següents  
  
Fets  
Primer. En data 25 d'octubre de 2021, el secretari de Col·legi Oficial de Fisioterapeutes de la Comunitat Valenciana va presentar la sol·licitud d'inscripció de la modificació parcial dels estatuts de la corporació professional en el Registre de col·legis professionals i de consells valencians de col·legis professionals de la Comunitat Valenciana, en compliment del que es preveu en l'article 11 de la Llei 6/1997, de 4 de desembre, de consells i col·legis professionals de la Comunitat Valenciana.  
Segon. Els vigents estatuts del Col·legi van ser inscrits en el Registre de col·legis professionals i de consells valencians de col·legis professionals de la Comunitat Valenciana el 4 de març de 2015, per Resolució de 19 de febrer de 2015 (DOGV 7477, 03.03.2015), del director general de Justícia, de la Conselleria de Governació i Justícia, i modificats per Resolució de 28 de desembre de 2017 (DOGV 8208, 09.01.2018), de la directora general de justícia de la Conselleria de Justícia, Administració Pública, Reformes Democràtiques i Llibertats Públiques.  
  
Tercer. Mitjançant ofici de 5 de maig de 2022, el Servei de Col·legis Professionals i Registre d'Unions de Fet de la Comunitat Valenciana va formular objeccions al contingut dels articles modificats i a la documentació presentada, i sol·licita que s'esmenaren les deficiències.  
  
Quart. El 18 de juliol de 2022, el Col·legi Oficial de Fisioterapeutes de la Comunitat Valenciana va aportar documentació requerida, en la qual esmena les deficiències observades en la proposta de modificació parcial dels estatuts.  
Cinqué. La modificació parcial dels estatuts del Col·legi va ser aprovada per l'Assemblea General Extraordinària celebrada el 15 de juliol de 2022, atenent al que es disposa en els articles 27 a 33 dels vigents estatuts, segons consta en el certificat del secretari, de data 18 de juliol de 2022, amb el vistiplau del degà del Col·legi.  
Sisé. La modificació estatutària la inscripció de la qual se sol·licita es refereix als articles 9, apartats 1.a i 2.c, 14, 23, 26, 50 i 61, apartat 4, dels vigents estatuts. Els articles modificats queden redactats del tenor literal següent:  
  
«Article 9. La incorporació en el Col·legi Oficial de Fisioterapeutes de la Comunitat Valenciana  
[?]  
1. Són condicions necessàries per a obtindre l'alta com a col·legiat:  
a) Posseir la titulació legalment requerida per a l'exercici a Espanya de la professió de fisioterapeuta. Així mateix, es podrà donar l'alta provisional, supeditada a la presentació posterior del títol, sempre que s'aporte el resguard acreditatiu de l'abonament de la taxa per l'expedició del títol.  
[...]  
2. La sol·licitud de col·legiació serà denegada en els casos següents:  
[?]  
c) Les resolucions o disposicions denegatòries de col·legiació o baixa col·legial a instàncies del col·legiat seran impugnables davant el Col·legi Oficial de Fisioterapeutes de la Comunitat Valenciana en la forma i terminis regulats per la Llei 39/2015, d'1 d'octubre, del procediment administratiu comú de les administracions públiques, amb caràcter previ a la seua impugnació davant l'ordre jurisdiccional contenciós administratiu.  
  
Article 14. La pèrdua de col·legiació  
Són motius de pèrdua de la condició de col·legiat:  
a) La defunció.  
b) L'admissió de la baixa voluntària justificada en el cessament de l'activitat professional.  
c) El descobert en l'import dels drets corresponents a una anualitat de col·legiació.  
d) L'expulsió, acordada en el corresponent expediente disciplinari.  
e) Baixa d'ofici, acordada en expedient per incompliment reiterat de deures col·legials, davant la impossibilitat de comunicació reiterada amb el col·legiat en els domicilis que consten en els arxius col·legials, i haver-se verificat la notificació a través del tauler d'anuncis de la seu del Col·legi, i també de les subseus de Castelló i d'Alacant.  
  
f) La incapacitat legal de no exercir la fisioteràpia, per resolució judicial o administrativa.  
  
Article 23. Recursos de reposició  
Correspon a la Junta de Govern resoldre els recursos de reposició en el termini d'un mes des que van ser interposats, de conformitat als procediments establits en la Llei 39/2015, d'1 d'octubre, del procediment administratiu comú de les administracions públiques.  
  
La resolució es notificarà de manera expressa dins dels deu dies següents a la decisió de la Junta de Govern, en cas contrari s'entendrà desestimada i quedarà expedita la via contenciosa administrativa.  
La resolució del recurs esgota la via administrativa en assumir el Col·legi Oficial de Fisioterapeutes de la Comunitat Valenciana les funcions de Consell General amb àmbit territorial a la Comunitat Valenciana.  
  
Article 26. Naturalesa  
L'Assemblea General és l'òrgan suprem del Col·legi Oficial de Fisioterapeutes de la Comunitat Valenciana i, com a tal, màxim òrgan d'expressió de la voluntat col·legial. Es regirà pels principis de participació directa, igual i democràtica de tots els col·legiats. En les assemblees generals poden participar tots els col·legiats que estiguen en plenitud dels seus drets.  
El vot dels col·legiats no exercents i honoraris en l'assemblea general tindrà el valor de la meitat del que corresponga al col·legiat exercent.  
  
  
Article 50. Candidatures  
Les candidatures segueixen el sistema d'una llista tancada que reflectisca els noms i els càrrecs als quals opten, i també la designació de suplents per a proveir possibles baixes de la Junta de Govern. Al seu torn en cada candidatura haurà de comptar amb almenys el 50 per cent dels membres de la Junta de Govern. En el cas en què més del 50 per cent dels membres de la Junta de Govern manifesten la seua voluntat de no continuar, el nombre de membres presents en les candidatures podrà ser menor.  
És necessari que el candidat a degà present breument les circumstàncies dels candidats i acreditar experiència suficient, com a mínim de quatre anys d'haver participat en activitats del Col·legi Oficial de Fisioterapeutes de la Comunitat Valenciana, i haurà de presentar l'aval del 2 per cent dels col·legiats, i designar el col·legiat que ha de ser el seu interventor en les eleccions.  
En les eleccions a degà, els candidats hauran de tindre una antiguitat mínima de cinc anys en el Col·legi Oficial de Fisioterapeutes de la Comunitat Valenciana en el moment en què es produïsca la convocatòria. Només podran integrar la candidatura els col·legiats exercents.  
  
Article 61. Servei d'atenció als consumidors i usuaris  
[?]  
4. La regulació d'aquest servei haurà de preveure la presentació de queixes i reclamacions per via electrònica i a distància. El procediment serà l'establit en el Reglament de règim intern, règim disciplinari, i en les lleis de procediment administratiu comú i de règim jurídic del sector públic.»  
  
Fonaments de dret  
Primer. Revisada la sol·licitud de la modificació dels Estatuts del Col·legi Oficial de Fisioterapeutes de la Comunitat Valenciana, aquests contenen les determinacions exigides en l'article 10 de la Llei 6/1997, de 4 de desembre, de consells i col·legis professionals de la Comunitat Valenciana.  
Segon. La modificació estatutària ha sigut aprovada amb els requisits i formalitats previstos en l'esmentat article i en els mateixos estatuts del Col·legi.  
Tercer. Aquesta direcció general és competent per a tramitar i resoldre el present expedient, de conformitat amb el que es disposa en l'article 6.1 de la Llei 6/1997, de 4 de desembre, de consells i col·legis professionals de la Comunitat Valenciana, tenint en compte el que es preveu en la disposició final del Decret 4/2002, de 8 de gener, pel qual s'aprova el Reglament de desplegament de la Llei 6/1997, de 4 de desembre, de consells i col·legis professionals de la Comunitat Valenciana, i en virtut de les atribucions contingudes en l'article 73 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i en l'article 9.2.f del Decret 172/2020, de 30 d'octubre, del Consell, d'aprovació del Reglament orgànic i funcional de la Conselleria de Justícia, Interior i Administració Pública.  
  
Per tot l'anterior, vist l'article 36 de la Constitució i l'article 49.1.22 de l'Estatut d'Autonomia de la Comunitat Valenciana; la Llei 2/1974, de 13 de febrer, de col·legis professionals; els articles 11, 25 i 26 de la Llei 6/1997, de 4 de desembre, de consells i col·legis professionals de la Comunitat Valenciana, i també els articles 21 i 74 del Decret 4/2002, de 8 de gener, del Govern Valencià, pel qual s'aprova el Reglament de desplegament d'aquesta última, i les altres disposicions complementàries de pertinent aplicació, resolc:  
  
Primer  
Inscriure la modificació dels articles 9, apartats 1.a i 2.c, 14, 23, 26, 50 i 61, apartat 4, dels vigents estatuts en el Registre de Col·legis Professionals i de Consells Valencians Professionals de la Comunitat Valenciana.  
  
Segon  
Publicar aquesta resolució en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es podrà interposar, potestativament, recurs de reposició davant el mateix òrgan que ha dictat l'acte en el termini d'un mes comptat des de l'endemà de la notificació, o bé, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de la notificació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
  
València, 20 de setembre de 2022.- La directora general de Modernització i Relacions amb l'Administració de Justícia: Àngels Bixquert Sanz.